Gaviiformes (lommer) og Procellariiformes (stormfugler) har trolig en felles stamfar, som forskerne mener levde på Gondwana for omkring 71 millioner år siden, den gang Australia, Antarktika og Sør-Amerika hang sammen og den store landmassen lå lenger mot sør. Moderne lommer har en lang utviklingshistorie bak seg og er ganske like, og utgjør en eneste familie med en enkelt slekt.